# Tilintarkastajan raportti erikseen sovituista toimenpiteistä - Yrityksen kelpoisuudesta Nuorten innovatiivisten yritysten rahoitukseen

***[rahoituksen saajalle]***

Olemme suorittaneet alla luetellut erikseen sovitut toimen­piteet, jotka koskevat [rahoituksen saaja]:n [Y-tunnus] tutkimus- ja kehittämismenoja tilikaudella **dd.mm.20yy – dd.mm.20yy** sekä muita tukikelpoisuuden ehtoja.

Toimeksianto on suoritettu Kansainvälisen liitännäispalvelustandardin ’ISRS 4400 Toimeksiannot taloudelliseen informaatioon kohdistuvien erikseen sovittujen toimenpiteiden suorittamisesta’ mukaisesti.

Koska alla mainitut toimenpiteet eivät muodosta tilintarkastusstandardien mukaista tilintarkastusta eivätkä yleisluonteista tarkastusta koskevien standardien mukaista yleisluonteista tarkastusta, emme ilmaise edellä mainittujen standardien mukaista varmuutta.

Jos olisimme suorittaneet lisätoimenpiteitä taikka tilin­tarkastusstandardien mukai­sen tilintarkas­tuksen tai yleisluonteista tarkastusta koskevien standardien mukaisen yleisluon­teisen tarkastuksen, tietoomme olisi saattanut tulla muita seikkoja, joista olisimme raportoineet teille.

Seuraavat toimenpiteet on suoritettu yksinomaan siksi, että niistä olisi Rahoituskeskukselle apua tukikelpoisuuden ehtojen täyttymisen arvioimisessa.

1. Hankimme käyttöömme rahoituksen saajan edellisen vahvistetun tilinpäätöksen 31.12.201x sekä rahoituksen saajan laatiman erillisen laskelman tutkimus- ja kehittämismenoista (Tilastokeskuksen lomake tai erillinen laskelma) ja rahoituksen saajan liiketoiminnan kuluista. Selvitimme rahoituksen saajan toimitusjohtajalta [NN] ja kirjanpidon vastaavalta henkilöltä [NN], miten rahoituksen saajan laatima erillinen laskelma on laadittu ja miten t&k-menot on määritetty.
2. Selvitimme, ovatko edellä mainitun laskelman luvut johdettavissa kirjanpidon vastaavilta pääkirjatileiltä.
3. Laskimme kuinka monta prosenttia erillisessä tutkimus- ja kehittämismenolaskelmassa (Tilastokeskuksen lomake tai erillinen laskelma) esitetyt t&k-menot ovat rahoituksen saajan tuloslaskelmaan suoriteperusteisesti merkittyjen kulujen ja taseen pysyviin vastaaviin tilikaudella aktivoitujen menojen yhteissummasta 31.12.201x päättyneellä tilikaudella, jotta voimme todeta, ovatko t&k-menot vähintään 10 % yhteissummasta.
4. Hankimme käyttöömme rahoituksen saajan tilinpäätökset yrityksen perustamisen jälkeiseltä ajalta ja yhtiökokouksen pöytäkirjat viimeisimmän tilinpäätöspäivän jälkeiseltä ajalta ja selvitimme niistä, onko rahoituksen saaja jakanut voittoja.[[1]](#footnote-1)
5. Hankimme käyttöömme yrityksen perustamiseen liittyvät asiakirjat ja selvitimme, onko yritys perustettu sulautumalla.

Havaintomme ovat seuraavat:

1. Kohdassa 1 totesimme, että [*kuvaa tässä kenen kanssa on keskusteltu, minkälaiset prosessit t&k-menojen seurantaan on ja kuinka laskelma t&k-menoista on laadittu*].
2. Kohdassa 2 totesimme, että [*laskelman luvut ovat johdettavissa kirjanpidosta*].
3. Kohdassa 3 totesimme, että [*t&k-menot ovat x % tuloslaskelmaan suoriteperusteisesti merkittyjen kulujen ja taseen pysyviin vastaaviin tilikaudella aktivoitujen menojen yhteissummasta, mikä on /ei ole vähintään 10 % yhteissummasta*].
4. Kohdassa 4 totesimme, että rahoituksen saaja [*on/ei ole jakanut voittoja sen jälkeen, kun se on perustettu*].
5. Kohdassa 5 totesimme, että [*yritystä ei ole perustettu sulautumalla/yritys on perustettu sulautumalla. Yritykseen ovat sulautuneet seuraavat yritykset: nimi / Y-tunnus / perustamispäivä*].

Raporttimme on tarkoitettu yksinomaan tämän raportin ensimmäisessä ja toisessa kappaleessa mainittuun käyttöön eikä sitä pidä käyttää muuhun tarkoitukseen eikä luovuttaa Rahoituskeskuksen lisäksi millekään muulle osapuolelle. Tämä raportti koskee vain edellä yksilöityjä tilejä ja eriä, eikä se koske rahoituksen saajan tilinpäätöstä kokonaisuutena.

paikka ja aika

Tilintarkastusyhteisö

HT/KHT/JHT/JHTT X:n allekirjoitus  
HT/KHT/JHT/JHTT X:n nimenselvennys

Tilintarkastusyhteisön osoite ja postinumero

1. Voitonjaolla tarkoitetaan osingonjakoa ja varojen jakamista vapaan oman pääoman rahastosta tai omien osakkeiden hankkimista ja lunastamista. [↑](#footnote-ref-1)